|  |  |
| --- | --- |
| **Høring**  Se vedlagte høringsliste | 12.12.13 |

# Udkast til forslag til lov om ændring af lov om anlæg af en jernbanestrækning København-Ringsted over Køge (Ombygning m.v. af Ringsted Station)

Banedanmark anmoder om eventuelle bemærkninger til vedlagte udkast til forslag til lov om ændring af lov om anlæg af en jernbanestrækning København-Ringsted over Køge (Ombygning m.v. af Ringsted Station).

Lovforslaget skal ses på baggrund af aftalen af 21. marts 2013 om ”En ny Storstrømsbro, Holstebromotorvejen mv.” mellem regeringen (Socialdemokraterne, Det Radikale Venstre og Socialistisk Folkeparti), Venstre, Dansk Folkeparti, Liberal Alliance og Det Konservative Folkeparti.

Høringssvar bedes sendt til Banedanmark **senest den 7. januar 2014** på mail til [hastighedsopgraderingringsted@bane.dk](mailto:hastighedsopgraderingringsted@bane.dk) med kopi til [atho@bane.dk](mailto:atho@bane.dk).

Høringssvar vil blive sendt til Folketingets Trafikudvalg til brug for folketingsbehandlingen af lovforslaget.

Lovforslagets indhold:

* Ringsted Station med dertil hørende anlæg ombygges
* Der etableres et mindre godsspor på ca. 650 m med henblik på at forbedre adgangen til den eksisterende godsterminal.
* Anlægsarbejderne planlægges påbegyndt i midten af 2015 og afsluttet, således at anlægget er klar til brug i 2018, samtidig med at den nye bane København-Ringsted planlægges åbnet.

Ændringerne medfører, at det bliver muligt at hæve hastigheden fra de nuværende 120 km/t til 200 km/t gennem Ringsted for gennemkørende tog mellem den nye jernbane København-Ringsted og Odense og op til 230 km/t øst for Ringsted Station.

Eventuelle spørgsmål kan rettes til juridisk konsulent Annette Thorup, Banedanmark, tlf. 41879945, [atho@bane.dk](mailto:atho@bane.dk).

Lovudkastet kan endvidere ses på [www.hoeringsportalen.dk](http://www.hoeringsportalen.dk).

Med venlig hilsen

Annette Thorup

Juridisk konsulent